Legal Document

Category: 25

Text:
3. ΝΟΜΟΣ υπ’ αριθ. 1909 της 30/30 Νοεμ. 1990 (ΦΕΚ Α΄ 163) Κύρωση της Συμφωνίας κοινωνικής ασφάλειας μεταξύ της Ελληνικής Δημοκρατίας και της Ένδοξης Αραβικής Λαϊκής Σοσιαλιστικής Τζαμαχιρίας της Λιβύης. Με Ανακοίνωση του Υπ. Εξωτερικών της 618 Μαρτ. 1991 (ΦΕΚ Α΄ 42), η ανωτέρω Συμφωνία τέθηκε σε ισχύ την 1η Μαρτ. 1991. 4. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ.  ΑΣΦΑΛΙΣΕΩΝ Αριθ. Φ. 29/857 της 2/7 Αυγ. 1991 (ΦΕΚ α΄ 124) Έγκριση του Διοικητικού Κανονισμού για την εφαρμογή της Συμφωνίας Κοινωνικής Ασφάλειας μεταξύ της Ελληνικής Δημοκρατίας και της Ένδοξης Αραβικής Λαϊκής Σοσιαλιστικής Τζαμαχιρίας της Λιβύης. 5. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ. 29/841 της 11-12 Μαΐου 1992 (ΦΕΚ Β΄ 334) Εφαρμογή των άρθρ. 6 και 7 της Ελληνο-λιβυκής Συμφωνίας Κοινωνικής Ασφάλειας. Έχοντας υπόψη: 1.τις διατάξεις του άρθρ. 11 του Νομ. 1909/1990 «Κύρωση της Συμφωνίας Κοινωνικής Ασφάλειας μεταξύ της Ελληνικής Δημοκρατίας και της Ένδοξης αραβικής Λαϊκής Σοσιαλιστικής Τζαμαχιρίας της Λιβύης» (ΦΕΚ α΄ 163). 2.τις διατάξεις των άρθρ. 23, 24, 27 και 29 του Νομ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), το Π. Δ. 359/91 «Διορισμός μελών της Κυβέρνησης και Υφυπουργών» (ΦΕΚ α΄ 127) και την Κοινή απόφαση Υ . 1540/18.9.91 «Ανάθεση αρμοδιοτήτων στον Υφυπουργό Υγείας, Πρόνοιας και Κοιν. Ασφαλίσεων» (ΦΕΚ Β΄ 754). 3.Το Π. Δ. 105/1988 «Οργανισμός της Γενικής Γραμματείας Κοινωνικών Ασφαλίσεων» (ΦΕΚ Α΄ 46). 4.Την ανάγκη θέσπισης ειδικών διατάξεων σχετικά με τον τρόπο αναγνώρισης του χρόνου ασφάλισης με βάση τις εισφορές που μεταφέρονται από τη Λιβύη στην Ελλάδα, σύμφωνα με τα άρθρ. 6 και 7 της Ελληνο-λιβυκής Συμφωνίας Κοιν. Ασφάλειας. 5.την 236/18.10.1991 απόφαση του Διοικητικού Συμβουλίου του ΙΚΑ. 6.το Δ 45/6.5.92 έγγραφο της Διεύθυνσης Διεθνών Ασφαλιστικών Σχέσεων του ΙΚΑ, αποφασίζουμε: Άρθρ.1.-Οι ασφαλιστικές εισφορές των προσώπων που εργάστηκαν στη Λιβύη, που προβλέπονται από τις διατάξεις των άρθρ. 6 και 7 της Συμφωνίας Κοινωνικής Ασφάλειας Ελλάδας - Λιβύης (Νομ. 1909/90 ΦΕΚ α΄ 163), μεταφέρονται κατ’ αρχήν στο ΙΚΑ, το οποίο μεριμνά για τη μεταφορά τους στον ασφαλιστικό φορέα (πλην Δημόσιου και ΟΓ Α), ο οποίος ασφαλίζει την εργασία ή το επάγγελμα που άσκησαν στη Λιβύη. Άρθρ.2.-Για την εφαρμογή της απόφασης αυτής: -ένας (1) μήνας ασφάλισης στη Λιβύη ισοδυναμεί με ένα (1) μήνα ή 25 ημέρες ασφάλισης στην Ελλάδα. -ένα (1) έτος ασφάλισης στη Λιβύη ισοδυναμεί με ένα (1) χρόνο ή 300 ημέρες ασφάλισης στην Ελλάδα. Αναγνώριση χρόνου Λιβύης στο ΙΚΑ και σε φορείς που ισχύουν ασφαλιστικές κλάσεις Άρθρ.3.-1.Η ασφαλιστική κλάση στην οποία κατατάσσεται ο εργαζόμενος με βάση τις εισφορές κλάδου σύνταξης που καταβλήθηκαν σύμφωνα με τη Λιβυκή νομοθεσία και οι οποίες μεταφέρονται στο ΙΚΑ ή σε άλλο ασφαλιστικό φορέα που ισχύουν ασφαλιστικές κλάσεις, καθορίζεται με τον τρόπο που αναφέρεται στις επόμενες παραγράφους. 2.Το σύνολο των ασφαλιστικών εισφορών που μεταφέρθηκαν, αφού μετατραπεί σε δραχμές, διαιρείται με τον αριθμό ημερών ασφάλισης που πραγματοποιήθηκαν στη Λιβύη και που μπορούν να αναγνωρισθούν. 3.Το πηλίκον της διαίρεσης της παρ. 2, το οποίο αποτελεί το ποσό της ημερήσιας εισφοράς Κλάδου σύνταξης διαιρείται στη συνέχεια με το ποσοστό στις εκατό της εισφοράς κλάδου σύνταξης (εργοδότη και ασφαλισμένου) που ισχύει την 1η Ιανουαρίου του έτους κατά το οποίο μεταφέρονται οι ασφαλιστικές εισφορές. 4.Το ποσό που προκύπτει από τους υπολογισμούς της παρ. 3 είναι ο ημερήσιος μισθός, ο οποίος εντάσσεται στην ανάλογη ασφαλιστική κλάση με βάση τους ασφαλιστικούς πίνακες που ισχύουν την 1η Ιανουαρίου του έτους μεταφοράς των ασφαλιστικών εισφορών. 5.Ο μεταφερόμενος χρόνος ασφάλισης δεν μπορεί να θεωρηθεί ως χρόνος ασφάλισης που διανύθηκε σε βαριά και ανθυγιεινά επαγγέλματα ή σε άλλο ειδικό καθεστώς συνταξιοδότησης (μεταλλευτές, οικοδόμοι κλπ.), μπο(Αντί για τη σελ. 482,01(α) Σελ. 482,01(β) Τεύχος 1301 Σελ. 89 608 Με τη Λιβύη 15Β.Μ.θ.2-5 ρεί όμως να ληφθεί υπόψη για τη θεμελίωση συνταξιοδοτικού δικαιώματος, σύμφωνα με τις διατάξεις της παρ. 1 του άρθρ. 10 του Νομ. 825/1978 (35ετία). Αναγνώριση χρόνου Λιβύης σε άλλους  ασφαλιστικούς φορείς Άρθρ.4.-1.Για τα πρόσωπα που αναγνωρίζουν χρόνο ασφάλισης, που πραγματοποιήθηκε σύμφωνα με τη Λιβυκή νομοθεσία, στον Κλάδο Σύνταξης των Οργανισμών αυτοτελώς απασχολουμένων προσώπων ή ελεύθερων επαγγελματιών, το σύνολο των ασφαλιστικών εισφορών που μεταφέρθηκαν, αφού μετατραπεί σε δραχμές, διαιρείται με τον αριθμό των μηνών ασφάλισης που πραγματοποιήθηκαν στη Λιβύη. Το πηλίκον της διαίρεσης που προκύπτει αποτελεί τη μηνιαία ασφαλιστική εισφορά που αντιστοιχεί στην οικεία ασφαλιστική κλάση ή κατηγορία ή την μηνιαία τακτική εισφορά που καταβλήθηκε κάθε μήνα για όλο το χρονικό διάστημα της απασχόλησης του ασφαλισμένου στη Λιβύη. 2.για τα πρόσωπα που αναγνωρίζουν χρόνο ασφάλισης στους Ασφαλιστικούς Οργανισμούς εκτός του άρθρ. 3 και της προηγούμενης παραγράφου, το σύνολο των ασφαλιστικών εισφορών που μεταφέρθηκαν, αφού μετατραπεί σε δραχμές, διαιρείται με τον αριθμό των ημερών ασφάλισης που πραγματοποιήθηκαν στη Λιβύη. Το πηλίκον της διαίρεσης που προκύπτει αποτελεί το ποσό της ημερήσιας εισφοράς Κλάδου σύνταξης το οποίο διαιρείται στη συνέχεια με το ποσοστό στις εκατό της εισφοράς Κλάδου σύνταξης (εργοδότη και ασφαλισμένου) που ισχύει την 1η Ιανουαρίου του έτους κατά το οποίο μεταφέρονται οι ασφαλιστικές εισφορές. Το ποσό που προκύπτει είναι ο ημερήσιος μισθός, ο οποίος πολλαπλασιαζόμενος επί 25 αποτελεί το μηνιαίο μισθό για όλο το χρονικό διάστημα της απασχόλησης του ασφαλισμένου στη Λιβύη. «Άρθρ.5.-1.Τα πρόσωπα που αναγνωρίζουν χρόνο ασφάλισης Λιβύης στο ΙΚΑ και σε φορείς που ισχύουν ασφαλιστικές κλάσεις στην περίπτωση σύμπτωσης στον ίδιο φορέα χρόνων υποχρεωτικής ασφάλισης στη Λιβύη και προαιρετικής ασφάλισης στην Ελλάδα καθώς και χρόνου ασφάλισης ομογενών των άρθρ. 1 και 5 του Νόμ. 1469/84, επιλέγουν τη μία από τις δύο ασφαλίσεις. Στην περίπτωση αυτή επιστρέφονται στον ασφαλισμένο τα ποσά των οικείων ασφαλιστικών εισφορών. 2.Εάν το ημερομίσθιο στο οποίο αντιστοιχεί το ποσό των εισφορών που προκύπτει από τους υπολογισμούς που αναφέρονται στο άρθρ. 3 της απόφασης αυτής: Σελ. 482,02(β) Τεύχος 1301 Σελ. 90 α)υπερβαίνει το ανώτατο όριο του ασφαλιστέου ημερομισθίου, σύμφωνα με τη νομοθεσία των ασφαλιστικών Οργανισμών τότε οι επιπλέον εισφορές επιστρέφονται στον ασφαλισμένο. β)υπολείπεται του κατωτάτου ορίου του ασφαλιστέου ημερομισθίου τότε το υπόλοιπο ποσό καταβάλλεται από τον ασφαλισμένο. 3.Τα πρόσωπα που αναγνωρίζουν χρόνο ασφάλισης Λιβύης σε άλλους ασφαλιστικούς φορείς στην περίπτωση σύμπτωσης στον ίδιο φορέα χρόνων ασφάλισης στην Ελλάδα και στη Λιβύη, επιλέγουν την μία από τις δύο ασφαλίσεις. Στην περίπτωση αυτή επιστρέφονται στον ασφαλισμένο τα ποσά των οικείων ασφαλιστικών εισφορών. 4.εάν το ποσό της ημερήσιας ή της μηνιαίας ασφαλιστικής εισφοράς ή της τακτικής μηνιαίας εισφοράς κλάδου σύνταξης στο οποίο αντιστοιχεί το ποσό των εισφορών που προκύπτει από τους υπολογισμούς που αναφέρονται στο άρθρ. 4 της απόφασης αυτής. α)υπερβαίνει το ανώτατο ποσό της ημερήσιας ή της μηνιαίας εισφοράς ή της τακτικής μηνιαίας εισφοράς, σύμφωνα με τη νομοθεσία του κάθε Οργανισμού, τότε οι επιπλέον εισφορές επιστρέφονται στον ασφαλισμένο. β)υπολείπεται του κατωτάτου ποσού της ημερήσιας ή της μηνιαίας εισφοράς ή της τακτικής μηνιαίας εισφοράς τότε το υπόλοιπο ποσό καταβάλλεται από τον ασφαλισμένο. Το ποσό της ημερήσιας ή της μηνιαίας εισφοράς ή της τακτικής μηνιαίας εισφοράς που αναφέρεται στην προηγούμενη παράγραφο είναι αυτό που ισχύει την 1η Ιαν. του έτους κατά το οποίο μεταφέρονται οι ασφαλιστικές εισφορές. 609 15Β.Μ.θ.5 Με τη Λιβύη 5.Στην περίπτωση που ο ασφαλισμένος έχει καταστεί συνταξιούχος τότε επιστρέφεται σ’ αυτόν το ποσό των εισφορών που μεταφέρθηκε από τη Λιβύη και αντιστοιχεί σε χρόνο που συμπίπτει. Εφόσον μεταφέρθηκε επί πλέον ποσόν εισφορών από τη Λιβύη και αντιστοιχεί σε χρόνο που δεν συμπίπτει τότε ο χρόνος αυτός αναγνωρίζεται σύμφωνα με τα προβλεπόμενα στα άρθρ. 3 και 4 της απόφασης αυτής. 6.Σε περίπτωση που ο αναγνωριζόμενος χρόνος ασφάλισης στη Λιβύη δεν αποφέρει κανένα όφελος για τον ασφαλισμένο, τότε το ποσό των ασφαλιστικών εισφορών που μεταφέρθηκε επιστρέφεται στον ασφαλισμένο πλην των περιπτώσεων που το ποσό της οργανικής σύνταξης είναι κάτω των κατωτάτων ορίων». Το άρθρ. 5 αντικαταστάθηκε ως άνω από την Φ. 29/1438 / 1-19 Φεβρ. 1993 (ΦΕΚ Β΄ 83) Απ. Υπ. Υγείας Προνοίας και Κοιν. Ασφαλίσεων. Άρθρ.6.-Το συνταξιοδοτικό δικαίωμα με προσμέτρηση χρόνου ασφάλισης στη Λιβύη κρίνεται ως προς τις προϋποθέσεις θεμελίωσης, με βάση το νομικό καθεστώς που ισχύει κατά το χρόνο υποβολής της αίτησης συνταξιοδότησης. Τα οικονομικά αποτελέσματα αρχίζουν από την πρώτη του επόμενου μήνα από την ημερομηνία μεταφοράς των Λιβυκών εισφορών στο ΙΚΑ. Άρθρ.7.-Από την έναρξη ισχύος της απόφασης αυτής παύει να ισχύει η Φ. 29/508 οικ./28.3.83 (ΦΕΚ Β΄ 173) Υπουργική Απόφαση. (Μετά τη σελ. 482,02(β) Σελ. 482,03 Τεύχος 1301 Σελ. 91 610 Με τη Λιβύη 15Β.Μ.θ.5 611 15Β.Μ.θ.5 Με τη Λιβύη